જોકે પ્રાગૈતીહાસીક કાળને આમ પેટા-યુગોમાં સ્પષ્ટતાપુર્વક વીભાજીત કરવા પડકારરરુપ જ નહીં, વીવાદાસ્પદ પણ હોય છે. આપણે પ્રાથમીક જાણકારી પુરતું તેને સીમીત રાખીશું.અશ્મયુગમાં બહુધા પાષાણનો ઉપયોગ છે. આશરે બે લાખથી વીસ લાખ વર્ષો પુર્વે માનવી માત્ર પત્થરનાં ઓજારો વાપરતો. તે જ હતો અશ્મયુગ. કાળક્રમે માનવીએ આ પાષાણ-ઓજારો બે ધારવાળાં બનાવ્યાં. આ સમય લઘુઅશ્મયુગ કે અંત્યાશ્મયુગ તરીકે ઓળખવામાં આવે છે. ગુજરાતમાં સાબરકાંઠા જીલ્લામાં તેના અવશેષો મળ્યા છે. આ યુગ આશરે દસેક હજાર વર્ષ પુર્વે આરંભાયો હશે તેવી માન્યતા છે.